Ulmeni
Ulmeni (varem Șilimeghiu, ungari keeles Sülelmed, saksa keeles Ulmendorf) on linn Rumeenias Maramureși maakonnas. Ulmeni asub Someși jõe ääres. Linna haldusalasse kuulub seitse küla: Arduzel (Szamosardó), Chelința (Kelence), Mânău (Monó), Someș-Uileac (Szilágyújlak), Tohat (Szamostóhát), Țicău (Szamoscikó) ja Vicea (Vicsa). Asulat on esmamainitud 1405. aastal. Linnaõigused sai Ulmeni 7. aprillil 2004. 2011. aasta rahvaloenduse andmetel oli Ulmeni elanike arv 7270, neist rumeenlasi oli 51,77%, ungarlasi 22,88%, mustlasi 21,6% ja teistest rahvustest inimesi 0,09%. Rahvus oli teadmata 3,63%-l elanikest.